|  |  |
| --- | --- |
| *ՀԱՍՏԱՏՎԱԾ Է*  *«ԳԱՌՆԻԻ ԱՐՎԵՍՏԻ, ՄՇԱԿՈՒՅԹԻ ԵՎ ՍՊՈՐՏԻ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ 2022 թ-ի \_\_\_\_\_\_\_\_\_\_\_\_\_\_\_\_\_ -ի*  *Գառնի համայնքի ավագանու որոշմամբ*  *Գառնի համայնքի ղեկավար`*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *Տպագրված է ընդամենը \_\_\_\_\_\_օրինակ*  *Օրինակ -*  *ԳՐԱՆՑՎԱԾ Է*  *ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ*  *ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ*  *ՌԵԳԻՍՏՐԻ ԳՈՐԾԱԿԱԼՈՒԹՅԱՆ*  *ԿՈՂՄԻՑ*  *«\_\_\_\_»\_\_\_\_\_\_\_\_\_\_\_\_\_\_\_\_\_\_ 20 թ.*  *Գրանցման համար*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Հարկ վճարողի հաշվառման համար*  *\_\_\_\_\_\_\_\_\_\_\_\_\_\_\_\_\_\_\_\_\_\_\_*  *\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_* |

ԿԱՆՈՆԱԴՐՈՒԹՅՈՒՆ

<<ԳԱՌՆԻԻ ԱՐՎԵՍՏԻ, ՄՇԱԿՈՒՅԹԻ ԵՎ ՍՊՈՐՏԻ ԿԵՆՏՐՈՆ>> ԱՐՏԱԴՊՐՈՑԱԿԱՆ ԿՐԹԱԴԱՍՏԻՐԱԿՉԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

ԳԱՌՆԻ 20\_\_\_թ.

ԿԱՆՈՆԱԴՐՈՒԹՅՈՒՆ

ԳԱՌՆԻԻ ԱՐՎԵՍՏԻ, ՄՇԱԿՈՒՅԹԻ ԵՎ ՍՊՈՐՏԻ ԿԵՆՏՐՈՆԻ

# I. ԸՆԴՀԱՆՈՒՐ ԴՐՈՒՅԹՆԵՐ

1. <<Գառնիի արվեստի, մշակույթի և սպորտի կենտրոն>> համայնքային ոչ առևտրային կազմակերպություն արտադպրոցական, կրթադաստիրակչական ուսումնական հաստատություն է շահույթ ստանալու նպատակ չհետապնդող, իրավաբանական անձի կարգավիճակ ունեցող, համայնքային ոչ առևտրային կազմակերպություն է: Հաստատությունը ստեղծվել է Գառնի համայնքի ավագանու 30 մայիսի 2022թվականի թիվ 63-Ա որոշման համաձայն <<Գառնիի մարզամշակութային>> կենտորն համայնքային ոչ առևտրային կազմակերպությոան լուծարման և <<Գառնիի գեղարվեստի դպրոց>> համայնքային ոչ առևտրային կազմակերպության լուծարման արդյունքում, <<Գառնիի մարզամշակությաին>> կենտրոնի և <<Գառնիի գեղարվեստի դպրոց>>-ի իրավահաջորդն է հանդիսանում՝ <<Գառնիի արվեստի, մշակույթի և սպորտի կենտրոն>> համայնքային ոչ առևտրային կազմակերպությունը, փոխանցման ակտին համապատասխան:
2. Հաստատությունը իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն Կանոնադրությամբ:
3. Հաստատության հիմնադիրն է Գառնի համայնքը՝ ի դեմս Գառնիի համայնքապետարանի:
4. Հաստատությունը ունի Հայաստանի Հանրապետության զինանշանի պատկերով և իր հայերեն անվանումով կլոր կնիք, ձևաթղթեր, խորհրդանիշ և այլ անհատականացման միջոցներ:
5. Հաստատության անվանում է՝

Հայերեն՝ <<ԳԱՌՆԻԻ ԱՐՎԵՍՏԻ, ՄՇԱԿՈՒՅԹԻ ԵՎ ՍՊՈՐՏԻ ԿԵՆՏՐՈՆ>> արտադպրոցական կրթադաստիրակչական ուսումնական հաստատություն, համայնքային ոչ առևտրային կազմակերպություն.

1. Հաստատության գտնվելու վայրն է՝ Հայաստանի Հանրապետություն Կոտայքի մարզ, համայնք Գառնի, Ս. Շահումյան 11, փոստային ինդեքս 2215:

**II ՀԱՍՏԱՏՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ**

1. Հաստատությունը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով: Հաստատությունը իր անունից կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
2. Հաստատությունը ունի ինքնուրույն հաշվեկշիռ և բանկային հաշիվ:
3. Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

# III. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ

1. Հաստատության գործունեության առարկան և նպատակները՝ սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմաններ ստեղծելն է, նրանց հոգևեոր ստեղծագործական ունակությունների, գեղագիտական, ֆիզիկական զարգացումը, ռազմահայրենասիրական դաստիրակությունը, բնապահպանական և կիրառական գիտելիքների ձևավորումն է: Հաստատության շրջանավարտները իրենց կրթությունը կարող են շարունակել համապատասխան միջնակարգ և բարձրագույն ուսումնական հաստատություններում:
2. Հաստատության նպատակն է ապահովել դպրոցականների նախասիրությունները, ունակությունների զարգացումը, երեխաների առողջության պահպանումը, ամրապնդումը և վարքի շեղումների կանխարգելումը:
3. Հաստատության գործունեությունը հիմնված է ժողովրդավարության և մարդասիրության, հանրամատչելիության, ազգային համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:
4. Հաստատության հիմնական խնդիրներն են՝
5. արվեստագիտության, կերպարվեստի, դիզայնի, դեկորատիվ կիրառական արվեստի տարբեր ճյուղերի ուսուցումը, մշակութային միջոցառումների, ցուցահանդեսների, կինոցուցադրումերի, թատերային ներկայացումների, մրցույթ-փառատոնների և սպորտային խաղերի կազմակերպումը.
6. ազգային գրականության, մշակույթի և սպորտի արժեքների քարոզումը.
7. սաների ստեղծագործական ունակությունների զարգացումը, հոգևոր, գեղագիտական, բնապահպանական դաստիրակության ապահովումը.
8. մասնագիտական կողմնորոշման համար նպաստավոր պայմանների ստեղծումը.
9. մարզիկների սպորտային ունակությունների զարգացումը, ֆիզիկական դաստիրակության ապահովումը՝ հաշվի առնելով նրանց ունակությունները և հետաքրքրությունները.
10. ընթերցողների համար արդյունավետ պայմանների ստեղծումը.
11. սաների հանգստի և ժամանցի կազմակերպումը.
12. ստացած գիտելիքների ամրապնդումն ու խորացումը, սաների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների ու հմտությունների ամրապնդումը.
13. ունենալ ցուցասրահ և թանգարան:
14. Հատատությունը իրականացնում է սպորտի տարբեր ձևերի, պարարվեստի, երաժշտության, ժողովրդական արհեստների, դերասանության, նկարչության, քանդակի, արվեստի և այլ մասնագիտությամբ ուսուցում: Ուսման ավարտին սաներին շնորհում են համապատասխան որակավորում և տրվում է համապատասխան վկայականներ:
15. Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝
16. լրացուցիչ կրթադաստիրակչական ծրագրերի իրականացում.
17. համակարգչային ծրագրի և լեզուների ուսուցման կազմակերպում.
18. ճամբարների կազմակերպում.
19. կրթական գործունեության այլ տեսակներ (ցուցահանդեսներ, մշակութային միջոցառուների կազմակերպում).
20. համագործակցություն մշակութային այլ կազմակերպությունների հետ:
21. Հաստատությունը լիցենզավորմանը ենթակա գործունեության տեսակներով միայն լիցենզիայի հիման վրա:

**IV. ՀԱՍՏԱՏՈՒԹՅԱՆ ՈՒՍՈՒՄՆԱԴԱՍՏԻՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

1. Հաստատությունում ուսումնադաստիրակչական աշխատանքաները կազմակերպվում են ուսումնական պլանների, ուսումնական ծրագրերի և ժամանակացույցին համապատասխան:
2. Հաստատությունում յուրաքանչյուր սովորողի համար կարող են կազմակերպվել անհատական պարապունքներ՝ ուսումնական պլանին համապատասխան տևողությամբ:
3. Հաստատությունը կարող է անհատական աշխատանք կատարել հաշմանդամ երեխաների հետ՝ ըստ բնակության վայրի:
4. Հաստատությունը գործում է ամբողջ տարվա ընթացքում, ուսումնական տարին սկսվում է սեպտեմբերի 1-ից: Հաստատությունում սահմանվում է 5-օրյա ուսումնական շաբաթ՝ ըստ ուսումնական պլանի:
5. Հաստատությունը կարող է դասարաններ հիմնել այլ հիմնարկներում, հանրակրթական դպրոցներում, սաների բնակության վայրերում:
6. Թատրոնների, թանգարանների, գրադարանների, ակումբային հիմնարկների, գիտամեթոդական կենտրոնների, ձայնադարաններում գտնվող ներկայացումների, համերգների, երաժշտական ստեղծագործությունների պատճենահանում:
7. Հաստատությունը մշակում է գործունեության իր ծրագրերը՝ հաշվի առնելով սաների հետաքրքրություններն ու հակումները, ընտանիքի և կրթական համակարգի պահանջները:
8. Սաները ընդգրկվում են նույն կամ տարբեր տարիքի միավորումներում՝ մարզական խմբերում, օգտվում գրադարանից:
9. Բոլոր խմբերում պարապմունքները լինում են շաբաթական 3-4 անգամ, յուրաքանչյուր խմբում ընդգրկվում են առնվազն 7-12 սան, խումբը համարվում է ստեղծված՝ 7 սան լինելու դեպքում:

# V. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ

1. Հաստատության կառավարումն իրականացնում է հիմնադիրը, նրա լիազորված պետական մարմինը, գործադիր մարմինը՝ տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով:
2. Հաստատության հիմնադիրն ունի հաստատության գործունեությանը և կառավարմանը վերաբերվող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի:
3. Ավագանու բացառիկ լիազորություններն են
4. հաստատում է հաստատության հիմնադրման մասին որոշումը.
5. տալիս է համաձայնություն հիմնարկի ղեկավարի նշանակման հարցում.
6. հաստատության գործունեության առարկայի և նպատակների, այդ թվում նրա կողմից իրականացվող ձեռնարկատիրական գործունեության տեսակների սահմանումը.
7. հաստատության կառավարման համակարգի սահմանումը.
8. տալիս է համաձայնություն հաստատության վերակազմակերպման և լուծարման վերաբերյալ.
9. հաստատության լուծարման հանձնաժողովի ստեղծումը.
10. լուծարման հաշվեկշռի հաստատումը
11. հաստատում է հաստատության հաստիքացուցակը և կանոնադրությունը
12. հաստատում է հաստատության տարեկան հաշվետվությունները և տարեկան հաշվեկշիռը:
13. Համայնքի ղեկավարի լիազորություններն են՝
14. Նշանակում և ազատում է հաստատության տնօրենին, սույն կանոնադրությամբ սահմանված կարգով իրականացնում է հաստատության կառավարման մարմինների ձևավորումը, նրանց լիազորությունների վաղաժամկետ դադարեցումը.
15. հաստատության հիմնադրում.
16. վերահսկողություն է իրականացնում հաստատության գործունեության նկատմամբ.
17. իրականացնում է հաստատության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար.
18. հաստատության վերակազմակերպումը և լուծարումը.
19. վերահսկողություն է իրականացնում հաստատության գործունեության վերաբերյալ.
20. կասեցնում կամ ուժը կորցրած է ճանաչում հաստատության տնօրենի ՀՀ օրենսդրության պահանջներին հակասող հրամանները, հրահանգները, կարգադրությունները և ցուցումերը.
21. լսում է հաստատության գործունեության մասին հաշվետվությունները, քննում դրա վերստուգման արդյունքները.
22. վերահսկողություն է իրականացնում հաստատությանն ամրացված համայնքային սեփականության օգտագործման և պահպանության նկատմամբ.
23. համայնքի ավագանու որոշմամբ, հաստատության կանոնադրությամբ նախատեսված դեպքերում, համաձայնություն է տալիս գույքի օտարման, անհատույց օգտագործման կամ վարձակալության հանձման համար.
24. հաստատության հաստիքացուցակը ներկայացնում է համայնքի ավագանու հաստատմանը.
25. հաստատության տարեկան հաշվետվությունները և տարեկան հաշվեկշիռը ներկայացնում է համայնքի ավագանու հաստատմանը.
26. իրականացնում է օրենքով, հիմնադրի որոշումներով և հաստատության կանոնադրությամբ նախատեսված այլ գործառույթներ:
27. Տնօրենն իրականացնում է հաստատության ընթացիկ գործունեության ղեկավարումը: Տնօրենն օրենքով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում, ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրի պահանջները չկատարելու կամ ոչ պատշաճ կատարելու համար.
28. Հաստատության տնօրենը՝
29. առանց լիազորագրի հանդես է գալիս հաստատության անունից, ներկայացնում նրա շահերն ու կնքում գործարքներ.
30. ՀՀ օրենսդրությամբ, հիմնադրի և համայնքի ղեկավարի որոշումներով և սույն կանոնադրությամբ սահմանված կարգով՝ տնօրինում է հաստատության գույքը, այդ թվում՝ ֆինանսական միջոցները.
31. տալիս է հաստատության անունից հանդես գալու լիազորագրեր, այդ թվում վերալիազորման իրավունքով լիազորագրեր.
32. աշխատանքի է նշանակում և աշխատանքից ազատում հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.
33. բանկերում բացում է բանկային հաշիվներ.
34. իր աշխատակիցների միջև կատարում է աշխատանքի բաշխում.
35. սահմանում է հաստատության կառուցվածքային ստորաբաժանումների իրավասությունները.
36. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, տալիս է պարտադիր կատարման համար ցուցումներ ու վերահսկում դրա կատարումը.
37. իրականացնում է մանկավաժների մարզիչների, գրադարանավարների, խմբակների ղեկավարների և այլ մասնագետների ճիշտ ընտրություն և անհրաժեշտ պայմանների ստեղծում, նրանց մասնագիտական մակարդակի բարձրացման համար.
38. վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.
39. հաստատում է հաստատության աշխատանքային ներքին կարգապահական կանոնները.
40. ապահովում է աշխատանքային ներքին կարգապահական կանոնների, աշխատանքի պահպանության և անվտանգության տեխնիկայի պահպանումը.
41. կազմում է հաստատության հաստիքային ցուցակն ու ծախսերի նախահաշիվը և ներկայացնում համայնքի խեկավարին՝ համաձայնեցման.
42. իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:
43. Տնօրենի բացակայության դեպքում, համայնքի ղեկավարի որոշման կամ կարգադրության համաձայն, նրա լիազորությունները իրականացնում է այլ անձ:
44. Հաստատության ուսումնադաստիրակչական աշխատանք կատարողը՝
45. պատասխանատու է հաստատությունում ուսումնադաստիրակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար.
46. վերահսկողություն է իրականացնում ուսումնադաստիրակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը.
47. հաստատությունում կազմակերպում է մեթոդական աշխատանք, կազմում է ուսումնական պարապունքների դասացուցակ և ուսումնադաստիրակչական աշխատանքի մասին հաշվետվություններ.
48. ընդհանրացնում և տարածքում է լավագույն խմբավորումների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին.
49. միջոցներ է ձեռնարկում սոցիալապես անապահով երեխաներին օգնություն Հաստատության տնօրենի՝ տնտեսական աշխատանքի գծով տեղակալը՝
50. Հաստատության տնօրենի՝ տնտեսական աշխատանքների գծով տեղակալը՝
51. պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ ու բարեկարգ վիճակի, հաստատության ուսումնական պարապմունքներին` դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար.
52. միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:
53. Խմբակի ղեկավարը (խմբակավարը)`
54. դաստիրակաչական աշխատանք են կատարում իրենց խմբերի սաների շրջանում՝ սերտորեն համագործակցելով մյուս խմբավարների հետ.
55. ապահովում սաների նկատմամբ հաստատույան և ընտանիքի մանկավարժական պահանջների միասնությունը.
56. իրականացոնում են խմբերի համար սահմանված գործավարությունը, հաստատության տնօրինությանը ներկայացնում սաների և ընթերցողների հաճախումների և վարքի մասին տեղեկատվություն.
57. կազմակերպում սաների առողջության ամրապնդման ու ֆիզիկական, մտավոր, հոգեկան զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ շ, ցուցահանդեսներ.
58. արգելվում են բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիրակչական աշխատանքների իրականացմանը:
59. Գրադարանը՝
60. հիմնադրի հետ համաձայնեցնելով՝ հաստատելու գրադարանից օգտվելու կանոնները.
61. պահանջելու գրադարաններին պատճառած վնասի փոխհատուցում՝ օրենքով սահմանված կարգով.
62. ինքնուրույն որոշելու հավաքածուների համալրման աղբյուրները.
63. մասնակցելու դրամաշնորհային կամ այլ մրցութային ծրագրերին՝ գրադարանային գործի զարգացման նպատակով.
64. իրենց գործունեությունն իրականացնել գրադարանից օգտվելու կանոններին համապատասխան.
65. իրենց գործունեության մասին հաշվետվություններ ներկայացնել հիմնադրին.
66. գրադարանից օգտվողների պահանջին համապատասխան՝ տրամադրել տեղեկույթ իրենց գործունեության, հավաքածուների օգտագործման և համալրման վերաբերյալ.
67. իրականացնել գրադարանային հավաքածուների համալրումը, հաշվառումը, պահպանությունը, վերականգնումը.
68. պահպանել գրադարանից օգտվողի հարցումների և օգտագործած տեղեկույթի գաղտնիությունը` որպես նրա անձնական տեղեկույթ, բացառությամբ օրենքով սահմանված դեպքերի.
69. իրազեկել ֆիզիկական և իրավաբանական անձանց գրադարանի ծառայություններից օգտվելու կանոնների մասին:

# VI. ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ

1. Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:
2. Հաստատությունը իրավունք ունի օրենքին, հիմնադրի որոշումներինվև իր կանոնադրությանը համապատասխան, իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
3. Հիմնադիրը սեփականության իրավունքով հաստատությանը պատկանող գույքի նկատմամբ չունի իրավունքներ՝ բացառությամբ հաստատության լուծարումից հետո մնացած գույքի:
4. Հաստատության սեփականության պահպանման հոգսը կրում է հաստատությունը:
5. Հաստատության սեփականության վրա կարող է տարածվել բռնագանձում՝ միայն դատական կարգով:
6. Հիմնադիրն իրավունք ունի հետ վերցնելու իր կողմից հաստատության ամրացված գույքը:
7. Հաստատությունը իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:
8. Հաստատույունը Հայաստանի Հանրապետույան օրենսդրությամբ սահմանված կարգով տնօրինում է ֆինանսական միջոցները:
9. Հաստատության ֆինանսական միջոցները գոյանում են համայնքի բյուջեով նախատեսված միջոցների հաշվին, ՀՀ օրենսդրությամբ չարգելված լրացուցիչ աղբյուրներից:
10. Հաստատության ֆինանսական լրացուցիչ աղբյուրներն են՝
11. կրթադաստիրակչական վճարովի ծառայությունների մատուցումից ստացված միջոցները.
12. բարեգործական նպատակային ներդրումները, ՀՀ և օտարերկրյա կազմակերպությունների ու քաղաքացիների նվիրատվությունները.
13. ՀՀ օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:
14. Հաստատության տարեկան ֆինանսական հաշվետվությունների հավասարությունըկարող է ենթարկվել աուդիտի (վերստուգման) վերստուգման՝ ՀՀ օրենսդրությամբ սահմանված կարգով:
15. Հաստատության շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի ամրապնդմանը:
16. Հաստատության հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող (ոչ առևտրային) հաստատությունների համար նախատեսված կաչգով ու չափով՝ <<Պետական ոչ առևտրային կազմակերպությունների մասին>> ՀՀ օրենքի 6-րդ հոդվածի 5-րդ կետին համապատասխան:

# VII. ՀԱՍՏԱՏՈՒՅԱՆ ԿՐԹԱԴԱՍՏԻՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ

1. Հաստատության կրթադաստիրակչական գործընթացի մասնակիցները որպես կանոն մինչև 18 տարեկան սաներն են, նրանց ծնողները (օրինական ներկայացուցիչները), մանկավարժական աշխատողները, վարչատնտեսական աշխատողները իսկ ընթերցողներին՝ տարիքային սահմանափակում չկա:
2. Սովորողների ընդունելության ժամանակ տնօրինությունը պարտավոր է ծնողներին (օրինական ներկայացուցիչներին) ծանոթացնել հաստատության կանոնադրությանը և այլ փաստաթղթերի, որոնք կանոնակարգում են հաստատության գործունեությունը:
3. Սաների, ծնողների իրավունքները ու պարտականությունները սահմանվում են համապատասխան պայմանագրային հիմունքներով ու հաստատության ներքին կարգապահական կանոններով:
4. Հաստատության անձնակազմի համալրման կարգը սահմանվում է սույն կանոնադրությամբ:
5. Մանկավարժական, դաստիրակչական աշխատանքի ընդունվում են այն անձինք, որոնք ըստ գործունեության ոլորտի ունեն անհրաժեշտ մասնագիտական-մանկավարժական որակավորում:
6. Հաստատության աշխատողն իրավունք ունի մասնակցելու հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:
7. Հաստատության մանկավարժական և մյուս աշխատողների իրավունքներն ու պարտականությունները սահմանվում են ՀՀ օրենսդրությամբ, սույն կանոնադրությամբ և աշխատանքային պայմանագրով:
8. Հաստատության մանկավարժական աշխատողները պարտավոր են ապահովել կրթադաստիրակչական ծրագրերի կատարումը:
9. Հաստատությունում արգելվում է սաների նկատմամբ հոգեկան և ֆիզիկական բռնության գործադրումը:
10. Սանեը պարտավոր են աբրեխղճորեն հաճախել մարզական, մշակությաին, արվեստի խմբերի պարապունքներին, խնամքով վերաբերվել հաստատության գույքին,պահպանել հաստատության ներքին կարգապահական կանոնները:
11. Հաստատության սաների այլ իրավունքները ու պարտականությունները սահմանվում են ՀՀ օրենսդրությամբ, հաստատության կանոնադրությամբ և ներքին կարգապահական կանոններով:

VIII. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

1. Հաստատությունը վերակազմակերպվում և լուծարվում է Հայաստանի Հանրապետության օրենսդրության համաձայն:
2. Հաստատության լուծարման դեպքում հաստատության պարտատերերի պահանջների բավարարումից հետո մնացած գույքն ուղղվում է Գառնի համայնքի բյուջե: